ทหารสั่ง เลื่อนจัดไร้กำหนด งานแถลงข่าวดัชนีชี้วัดสถานภาพสื่อเอเซีย:ประเทศไทย อ้างลักษณะงานหมิ่นเหม่
29 ม.ค. 2558 ผู้สื่อข่าวได้รับการแจ้งจากตัวแทนมูลนิธิฟรีดริค เอแบร์ท ว่า ส่งจดหมายแจ้งยกเลิกกำหนดการแถลงข่าวดัชนีสถานภาพสื่อเอเซีย:ประเทศไทย 2557 พร้อมระบุว่าถูกร้องขอจาก คสช. ให้เลื่อนการจัดงานออกไปก่อน พร้อมให้เหตุผลว่าเนื้อหาการจัดงานมีลักษณะหมิ่นเหม่ โดยกำหนดการเดิม มูลนิธิฯ จะจัดการแถลงข่าวในวันพรุ่งนี้ ที่โรงแรม VIE ราชเทวี โดยมีวัตถุประสงค์ในการเผยแพร่ผลการสำรวจดัชนีชี้วัดเสรีภาพสื่อ ซึ่งได้ทำการประเมินโดยผู้มีส่วนร่วมจากภาคส่วนต่างๆ ในประเทศต่างๆ ในเอเชียตัวแทนมูลนิธิฟรีดริค เอแบร์ท ได้กล่าวต่อไปว่า เนื้อหาของงาน และเนื้อหาของหนังสือ ดัชนีชี้วัดสถานภาพสื่อเอเชีย:ประเทศไทย 2557 เป็นเพียงการรวบรวมข้อมูลเพิ่มเติมเอาไปในเนื้อหาที่เคยมีการเผยแพร่ไปแล้วก่อนหน้านี้ 2-3 ปี นอกจากนั้นก็มีเพียงข้อมูลจากการสัมภาษณ์สื่อมวลชนในประเทศไทย ซึ่งได้ให้ข้อมูลในเชิงข้อเท็จจริงผู้สื่อข่าวรายงานเพิ่มเติมว่า ในเช้าวันนี้ได้มีเจ้าหน้าที่ทหารเข้าไปแจ้งกับผู้จัดการโรงแรมว่า ไม่อนุญาติให้จัดงาน ทั้งนี้กำหนดการของงานแถลงข่าวที่ถูกให้ยกเลิกมีดังนี้09.00 - 09.30 ลงทะเบียน09.30 - 09.40 กล่าวต้อนรับและชี้แจงวัตถุประสงค์ คุณมาร์ค ศักซาร์ ผู้อำนวยการ มูลนิธิฟรีดริค เอแบร์ท ดำเนินรายการโดยผศ. ดร. เอื้อจิต วิโรจน์ไตรรัตน์ ประธาน สถาบันพัฒนาสื่อภาคประชาชน (CMDI)09.40 - 10.00 รายงานดัชนีชี้วัดสถานภาพสื่อเอเชีย รศ. ดร. อุบลรัตน์ ศิริยุวศักดิ์ อดีตประธาน คณะกรรมการรณรงค์เพื่อการปฏิรูปสื่อ เสนอผลจากรายงานเรื่อง ดัชนีชี้วัดสถานภาพสื่อเอเชีย: ประเทศไทย 2557***อาหารว่างเสริฟ์ระหว่างการประชุม***10.00 – 11.00 ความคิดเห็นและให้ข้อเสนอแนะโดย คุณเทพชัย หย่อง นายกสมาคมนักข่าววิทยุและโทรทัศน์ไทย (TBJA)สุณัย ผาสุข Asian Human Right Watch Gayathry Venkiteswaran Southeast Asian Press Alliance (SEAPA)11.00 – 12.00 อภิปรายร่วมโดยผู้มีส่วนร่วมผลิดรายงานดังกล่าวอัจฉรา อัชฌายกชาติ นักข่าวอาวุโส หนังสือพิมพ์บางกอกโพสต์สุวิทย์ มิ่งมล ประธาน สหภาพแรงงานรัฐวิสาหกิจบริษัท อสมท จำกัด (มหาชน)สมชัย สุวรรณบรรณ ผู้อำนวยการ องค์การกระจายเสียงและแพร่ภาพสาธารณะแห่งประเทศไทย TBCประดิษฐ์ เรืองดิษฐ์ นายก สมาคมนักข่าวนักหนังสือพิมพ์แห่งประเทศไทยกุลชาดา ชัยพิพัฒน์ เจ้าหน้าที่ฝ่ายรณรงค์สิทธิเสรีภาพ สมาคมเครือข่ายสื่อมวลชนในเอเชียตะวันออกเฉียงใต้ (SEAPA)โสภิดา วีรกุลเทวัญ เลขานุการ กสทช ด้านคุ้มครองผู้บริโภคและส่งเสริมสิทธิเสรีภาพประชาชนจีรนุช เปรมชัยพร ผู้อำนวยการ มูลนิธิสื่อเพื่อการศึกษาของชุมชน (ประชาไท)สุชาดา จักรพิสุทธิ์ ผู้อำนวยการ ศูนย์ข้อมูล&ข่าวสืบสวนเพื่อสิทธิพลเมือง (TCIJ)ผศ.ดร.อัศวิน เนตรโพธิ์แก้ว คณะนิเทศศาสตร์และนวัตกรรมการจัดการ นิด้าดร.มานะ ตรีรยาภิวัฒน์ คณะนิเทศศาสตร์ มหาวิทยาลัยหอการค้าไทยสุเมธ สมคะเน ประธานสหภาพแรงงานกลางสื่อมวลชนไทย (NUJT)การซักถามจากนักข่าวและผู้เข้าร่วม12.00-13.00 รับประทานอาหารกลางวัน
 29 ม.ค. 2558 ผู้สื่อข่าวได้รับการแจ้งจากตัวแทนมูลนิธิฟรีดริค เอแบร์ท ว่า ส่งจดหมายแจ้งยกเลิกกำหนดการแถลงข่าวดัชนีสถานภาพสื่อเอเซีย:ประเทศไทย 2557 พร้อมระบุว่าถูกร้องขอจาก คสช.
การขอความร่วมมือ,คสช.,งดจัดแถลงข่าว,ดัชนีชี้วัดสถานภาพสื่อเอเซีย:ประเทศไทย,มูลนิธิฟรีดริค เอแบร์ท